open-index/open-wikipedia-markdown huggingface dataset:
পূর্বভাগ ইউনিয়ন

**পূর্বভাগ** বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।

## ইতিহাস
পূর্বভাগ ইউনিয়ন এক সময় হরিপুর ইউনিয়নের অংশ ছিল। পরবর্তীতে এটি স্বতন্ত্র ইউনিয়ন পরিষদ হিসেবে প্রতিষ্ঠিত হয় এবং ১৯৯১ সালে ইউনিয়ন পরিষদ ভবন স্থাপিত হয়।

## আয়তন ও অবস্থান
পূর্বভাগ ইউনিয়নের আয়তন ২,১২৫ একর (৮.৬০ বর্গ কিলোমিটার)। নাসিরনগর উপজেলা সদর থেকে প্রায় ১১ কিলোমিটার দক্ষিণ-পূর্বে অবস্থিত এ ইউনিয়নের পশ্চিমে গোকর্ণ ইউনিয়ন, উত্তরে বুড়িশ্বর ইউনিয়ন, পূর্বে গুনিয়াউক ইউনিয়ন ও হরিপুর ইউনিয়ন এবং দক্ষিণে সরাইল উপজেলার শাহজাদাপুর ইউনিয়ন অবস্থিত।

## প্রশাসনিক কাঠামো
পূর্বভাগ ইউনিয়ন নাসিরনগর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৪টি মৌজায় বিভক্ত এবং মোট গ্রাম ১০টি।

## জনসংখ্যার উপাত্ত
২০১১ সালের আদমশুমারি অনুযায়ী পূর্বভাগ ইউনিয়নের মোট জনসংখ্যা ১৮,১৮৪ জন। এর মধ্যে পুরুষ ৮,৮২৪ জন এবং মহিলা ৯,৩৬০ জন। মোট পরিবার ৩,৬৯৮টি। জনসংখ্যার ঘনত্ব প্রতি বর্গ কিলোমিটারে প্রায় ২,১১৪ জন। মৌজা এবং গ্রামভিত্তিক এ ইউনিয়নের জনসংখ্যা নিচে দেওয়া হল:

## শিক্ষা ব্যবস্থা
২০১১ সালের আদমশুমারি অনুযায়ী পূর্বভাগ ইউনিয়নের সাক্ষরতার হার ৪০.৭%। এ ইউনিয়নে ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* পূর্বভাগ উচ্চ বিদ্যালয়

## যোগাযোগ ব্যবস্থা
নাসিরনগর উপজেলা সদর থেকে পূর্বভাগ ইউনিয়নে যোগাযোগের প্রধান সড়ক নাসিরনগর-হরিপুর সড়ক। এছাড়া ঢাকা-সিলেট মহাসড়কের মাধবপুর বাজার থেকে হরিপুর হয়ে পূর্বভাগ ইউনিয়নে যাতায়াত করা যায়। প্রধান যোগাযোগ মাধ্যম সিএনজি চালিত অটোরিক্সা। এছাড়া বর্ষাকালে নৌকাযোগেও এ ইউনিয়নে যাতায়াত করা হয়।

## খাল ও নদী
পূর্বভাগ ইউনিয়নের দক্ষিণ সীমান্ত দিয়ে বয়ে চলেছে তিতাস নদী।

## হাট-বাজার
পূর্বভাগ ইউনিয়নের প্রধান ৩টি হাট-বাজার হল শ্যামপুর বাজার, পূর্বভাগ পুরাতন বাজার এবং পূর্বভাগ নতুন বাজার।

## দর্শনীয় স্থান
* বড়ধলিয়া আবদুল্লাহ শাহ মাজার

## উল্লেখযোগ্য ব্যক্তি
* তাজুল ইসলাম &ndash;– *ফখরে বাঙ্গাল* নামে পরিচিত ইসলামী ব্যক্তিত্ব।
* মোহাম্মদ ছায়েদুল হক &ndash;– রাজনীতিবিদ, আইনজীবী এবং সপ্তম, অষ্টম, নবম ও দশম জাতীয় সংসদ সদস্য।

## জনপ্রতিনিধি
* বর্তমান চেয়ারম্যান: আক্তার মিয়া,

## আরও দেখুন
* নাসিরনগর উপজেলা
* নাসিরনগর থানা
* ব্রাহ্মণবাড়িয়া জেলা

## তথ্যসূত্র

## বহিঃসংযোগ

বিষয়শ্রেণী:নাসিরনগর উপজেলার ইউনিয়ন
ফান্দাউক ইউনিয়ন

**ফান্দাউক** বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।

## নামকরণ
একসময় এ অঞ্চলের বেশির ভাগ জায়গা জঙ্গলে পরিপূর্ণ ছিল। সে সময় এখানে অনেক হাতির চলাচল ছিল। কিছু মানুষ হাতিকে শিকার করার জন্য বিভিন্ন ধরনের ফাঁদ তৈরি করত। তারা সবসময় চেষ্টা করত হাতি তাদের তৈরি ফাঁদে আসুক। ফান্দ মানে ফাঁদে পড়া এবং আউক মানে হল আসুক অর্থাৎ ফাঁদে পড়তে আসুক। এভাবেই *ফান্দাউক* নামের উৎপত্তি।

## আয়তন ও অবস্থান
ফান্দাউক ইউনিয়নের আয়তন ৪,৩২৪ একর (১৭.৫০ বর্গ কিলোমিটার)। নাসিরনগর উপজেলা সদর থেকে প্রায় সাড়ে ৬ কিলোমিটার উত্তর-পূর্বে অবস্থিত এ ইউনিয়নের পশ্চিমে চাপৈরতলা ইউনিয়ন, গুনিয়াউক ইউনিয়ন ও বুড়িশ্বর ইউনিয়ন; পশ্চিমে বুড়িশ্বর ইউনিয়ন; উত্তরে হবিগঞ্জ জেলার লাখাই উপজেলার লাখাই ইউনিয়ন ও মোড়াকরি ইউনিয়ন এবং পূর্বে ধরমণ্ডল ইউনিয়ন ও হবিগঞ্জ জেলার মাধবপুর উপজেলার ছাতিয়াইন ইউনিয়ন অবস্থিত।

## প্রশাসনিক কাঠামো
ফান্দাউক ইউনিয়ন নাসিরনগর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৩টি মৌজায় বিভক্ত এবং মোট গ্রাম ৫টি।

## জনসংখ্যার উপাত্ত
২০১১ সালের আদমশুমারি অনুযায়ী ফান্দাউক ইউনিয়নের মোট জনসংখ্যা ১৬,৬৬৭ জন। এর মধ্যে পুরুষ ৮,১৫০ জন এবং মহিলা ৮,৫১৭ জন। মোট পরিবার ৩,০০৫টি। জনসংখ্যার ঘনত্ব প্রতি বর্গ কিলোমিটারে প্রায় ৯৫২ জন। মৌজা এবং গ্রামভিত্তিক জনসংখ্যা নিচে উল্লেখ করা হল:

## শিক্ষা ব্যবস্থা
২০১১ সালের আদমশুমারি অনুযায়ী ফান্দাউক ইউনিয়নের সাক্ষরতার হার ৩৩.২%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৪টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* ফান্দাউক পণ্ডিত রাম উচ্চ বিদ্যালয়

;মাদ্রাসা
* ফান্দাউক মদিনাতুল উলুম দাখিল মাদ্রাসা

## যোগাযোগ ব্যবস্থা
নাসিরনগর উপজেলা সদর থেকে ফান্দাউক ইউনিয়নে যোগাযোগের প্রধান সড়ক সরাইল-নাসিরনগর-লাখাই-হবিগঞ্জ সড়ক। এছাড়া ঢাকা-সিলেট মহাসড়ক থেকে ছাতিয়াইন-ফান্দাউক সড়কযোগেও এ ইউনিয়নে যাতায়াত করা যায়। সব ধরনের যানবাহনে যোগাযোগ করা যায়।

## খাল ও নদী
ফান্দাউক ইউনিয়নের উত্তর ও পশ্চিম পাশ দিয়ে বয়ে চলেছে বলভদ্রা নদী। এছাড়া রয়েছে চামারী খাল।

## হাট-বাজার
ফান্দাউক ইউনিয়নের প্রধান হাট/বাজার হল ফান্দাউক বাজার।

## দর্শনীয় স্থান
* গোপীনাথ জিউ মন্দির, ফান্দাউক
* আনন্দময়ী কালী মন্দির, ফান্দাউক 
* পাগল শংকর জিউ মন্দির, ফান্দাউক 
*রক্ষা কালী মন্দির, ফান্দাউক
* সৈয়দ নাছিরুল হক মাসুম (রহঃ)-এর মাজার
*বলভদ্র সেতু ফান্দাউক
## বিশিষ্ট ব্যক্তিত্ব
* বাবু ব্রজেন্দ্র দেব
## আরও দেখুন
* নাসিরনগর উপজেলা
* নাসিরনগর থানা
* ব্রাহ্মণবাড়িয়া জেলা

## তথ্যসূত্র

## বহিঃসংযোগ

বিষয়শ্রেণী:নাসিরনগর উপজেলার ইউনিয়ন
ধরমণ্ডল ইউনিয়ন

**ধরমণ্ডল** বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।

## ইতিহাস
ধরমণ্ডল বাংলাদেশের তৃতীয় বৃহত্তম গ্রাম। লোকমুখে শোনা যায়, অনেক বছর পূর্বে ধর এবং মণ্ডল নামে দুই জন্য বিশিষ্ট লোক ছিল। তাদের নামের উপর ভিত্তি করে ধরমণ্ডল নামকরণ করা হয়।

## আয়তন ও অবস্থান
ধরমণ্ডল ইউনিয়নের আয়তন ৪,২৭০ একর (১৭.২৮ বর্গ কিলোমিটার)। নাসিরনগর উপজেলা সদর থেকে প্রায় ১৫ কিলোমিটার উত্তর-পূর্বে অবস্থিত এ ইউনিয়নের পশ্চিমে ফান্দাউক ইউনিয়ন, হবিগঞ্জ জেলার লাখাই উপজেলার মোড়াকরি ইউনিয়ন ও মুড়িয়াউক ইউনিয়ন; উত্তরে হবিগঞ্জ জেলার লাখাই উপজেলার করাব ইউনিয়ন; পূর্বে হবিগঞ্জ জেলার মাধবপুর উপজেলার বাঘাসুরা ইউনিয়ন এবং দক্ষিণে হবিগঞ্জ জেলার মাধবপুর উপজেলার ছাতিয়াইন ইউনিয়ন অবস্থিত।

## প্রশাসনিক কাঠামো
ধরমণ্ডল ইউনিয়ন নাসিরনগর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৩টি মৌজায় বিভক্ত এবং মোট গ্রাম ৫টি।

## জনসংখ্যার উপাত্ত
২০১১ সালের আদমশুমারি অনুযায়ী ধরমণ্ডল ইউনিয়নের মোট জনসংখ্যা ২০,৫৪৬ জন। এর মধ্যে পুরুষ ১০,০২২ জন এবং মহিলা ১০,৫২৪ জন। মোট পরিবার ৩,৬৭৪টি। জনসংখ্যার ঘনত্ব প্রতি বর্গ কিলোমিটারে প্রায় ১,১৮৯ জন। মৌজা এবং গ্রামভিত্তিক জনসংখ্যা নিচে উল্লেখ করা হল:

## শিক্ষা ব্যবস্থা
২০১১ সালের আদমশুমারি অনুযায়ী ধরমণ্ডল ইউনিয়নের সাক্ষরতার হার ২৯%।

### শিক্ষা প্রতিষ্ঠান
* ধরমণ্ডল উচ্চ বিদ্যালয়

## যোগাযোগ ব্যবস্থা
নাসিরনগর উপজেলা সদর থেকে ধরমণ্ডল ইউনিয়নে যোগাযোগের প্রধান দুইটি সড়ক সরাইল-নাসিরনগর-লাখাই-হবিগঞ্জ সড়ক এবং ফান্দাউক-বাঘাসুরা-ছাতিয়াইন সড়ক। বাস বা সিএনজি চালিত অটোরিক্সা যোগে যাতায়াত করা যায়। তবে বর্ষাকালে প্রধান যোগাযোগ মাধ্যম হয় নৌকা।

## খাল ও নদী
ধরমণ্ডল ইউনিয়নের পশ্চিম সীমান্ত দিয়ে প্রবাহিত হচ্ছে বলভদ্রা নদী।

## হাট-বাজার
ধরমণ্ডল ইউনিয়নের প্রধান হাট/বাজার হল ধরমণ্ডল বাজার।

## জনপ্রতিনিধি
* বর্তমান চেয়ারম্যান: বাহার উদ্দিন চৌধুরী

## আরও দেখুন
* নাসিরনগর উপজেলা
* নাসিরনগর থানা
* ব্রাহ্মণবাড়িয়া জেলা

## তথ্যসূত্র

## বহিঃসংযোগ

বিষয়শ্রেণী:নাসিরনগর উপজেলার ইউনিয়ন
এ-প্লাস টিভি

**এ-প্লাস এন্টারটেইনমেন্ট** একটি পাকিস্তানি বিনোদনমূলক টেলিভিশন চ্যানেল চ্যানেলটির সভাপতির নাম হচ্ছে আব্দুল জব্বার।

এ-প্লাস মূলত ধারাবাহিক নাটক, সংগীত বিষয়ক অনুষ্ঠান, প্রভাতি অনুষ্ঠান, স্বাস্থ্য বিষয়ক অনুষ্ঠান এবং ম্যাগাজিন অনুষ্ঠান থেকে শুরু করে বিভিন্ন প্রকার অনুষ্ঠানমালা সম্প্রচার করে থাকে।

## সাম্প্রতিক সম্প্রচারিত অনুষ্ঠানমালা
### দিনের অনুষ্ঠানমালা
* *এক নায়ি সুভা উইথ ফারাহ*
* *ইট উইথ সাদাত*

### পারিবারিক ধারাবাহিক
* *এক অর সিতাম*
* *মেরে কিয়াস কাসুর*

## চলচ্চিত্র প্রযোজনা
২০১৫ সালে এ-প্লাস ফিল্মস এর ব্যানারে গুড মর্নিং করাচি নামক চলচ্চিত্রের মাধ্যমে চলচ্চিত্র প্রযোজনা শুরু করে। এরপর ২০১৭ সালে বালু মাহি প্রযোজনা করে।

## তথ্যসূত্র

## বহিঃসংযোগ
* এ-প্লাস টিভি'র ওয়েবসাইট

বিষয়শ্রেণী:২০০২-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:পাকিস্তানের টেলিভিশন চ্যানেল
বিষয়শ্রেণী:পাকিস্তানের টেলিভিশন স্টেশন
বিষয়শ্রেণী:২০০২-এ পাকিস্তানে প্রতিষ্ঠিত
বিষয়শ্রেণী:লাহোরের টেলিভিশন স্টেশন
ক্লার্ক কিম্বার্লিং

**ক্লার্ক কিম্বার্লিং** একাধারে গণিতবিদ, সঙ্গীতজ্ঞ ও সঙ্গীত রচয়িতা। তিনি ১৯৪২ খ্রীস্টাব্দের ৭ই নভেম্বর যুক্তরাষ্ট্রের ইলিনয় অঙ্গরাজ্যের হিন্সডেল গ্রামে জন্মগ্রহণ করেন। ১৯৭০ খ্রিস্টাব্দ থেকে তিনি ইভান্সওয়াইল বিশ্ববিদ্যালয়ে গণিতের অধ্যাপকরূপে কর্মরত রয়েছেন। তিনি ত্রিভুজের কেন্দ্র, পূর্ণ সংখ্যার অনুক্রম এবং স্তোত্রবিদ্যা নিয়ে গবেষণা কার্য করছেন।

ক্লার্ক কিম্বার্লিং ইলিনয় ইন্সটিটিউট অব টেকনোলজি থেকে স্ক্লার উপপাদ্যের প্রবর্তক  অ্যাইব স্ক্লারের তত্ত্বাবধানে ১৯৭০ খ্রীস্টাব্দে গণিতে পিএইচডি অর্জন করেন। কিম্বার্লিং ১৯৯৪ সাল থেকে ত্রিভুজের কেন্দ্র এবং তাদের গুণাবলি সম্পর্কে একটি তালিকা তৈরি করছেন আজকের দিনে যা অনলাইনে *[[ত্রিভুজ কেন্দ্রের বিশ্বকোষ]]* (Encyclopedia of Triangle Centers) নামে প্রকাশিত। তালিকাটিতে এ পর্যন্ত ৩৪১৯৬ টি ত্রিভুজ-কেন্দ্রের বিবরণ রয়েছে এবং তালিকাটি ক্রমশ বর্ধমান।

## কাজ
* *Geometry in Action: A Discovery Approach Using The Geometer's Sketchpad* (জ্যামিতি নিয়ে)
* *Solos For...* (এই সিরিজের বেশ কয়েকটি সংখ্যক গ্রন্থ রয়েছে যেগুলো বিভিন্ন দেশ বা অঞ্চলের একক সুরের উপর রচিত। যেমন— *Solos for Flute Collection 5: American Melodies After 1865*)
* *Duets for Flutes or Recorders* (সঙ্গীত নিয়ে)

## কিম্বার্লিং এর সোনালি ত্রিভুজ

রবার্ট সি. শান সোনালি অনুপাতের বাহু যুক্ত  ত্রিভূজকে "*সোনালি ত্রিভুজ*" হিসেবে সংজ্ঞায়িত করেছেন। কিম্বার্লিং এক্ষেত্রে সোনালি অনুপাতের বাহুর পাশাপাশি সোনালি অনুপাতের কোণের ধারণাকে অন্তর্ভুক্ত করার মাধ্যমে সোনালি ত্রিভুজের সংজ্ঞাটিকে বিবর্ধিত করেছেন। অর্থাৎ কিম্বার্লিং "*দ্বিগুণ সোনালি ত্রিভুজের*" একটি ধারণার বর্ণনা দিয়েছেন যেখানে ত্রিভুজটির দুটি বাহু সোনালি অনুপাত যুক্ত এবং একই সাথে এর দুটি কোণও সোনালি অনুপাত যুক্ত।

## তথ্যসূত্র

*Clark Kimberling Professor of Mathematics, University of Evansville, 1800; Lincoln Avenue, Evansville, IN 47722

## বহিঃসংযোগ

* Encyclopedia of Triangle Centers

বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গণিতবিদ
বিষয়শ্রেণী:সঙ্গীতজ্ঞ
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:ইলিনয় ইনস্টিটিউট অব টেকনোলজির প্রাক্তন শিক্ষার্থী
হাফিজ আহমেদ

**হাফিজ আহমেদ** হলেন একজন ভারতীয় শিক্ষক, কবি ও সমাজকর্মী। তিনি ২০১৬ সালে প্রথম ব্যক্তি হিসেবে "মিঞা কবিতা" রচনা করেছিলেন। তিনি চর চাপরি সাহিত্য পরিষদের সভাপতি।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় কবি
বিষয়শ্রেণী:ভারতীয় পুরুষ কবি
বিষয়শ্রেণী:গুয়াহাটি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:আসামের কবি
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:ভারতীয় সুন্নি মুসলিম
বিষয়শ্রেণী:মুসলিম কবি
বিষয়শ্রেণী:অসমীয়া ভাষার কবি
বিষয়শ্রেণী:১৯৬২-এ জন্ম
বিষয়শ্রেণী:২১শ শতাব্দীর ভারতীয় শিক্ষাবিদ
বিষয়শ্রেণী:ভারতীয় বিদ্যালয়ের শিক্ষক
শামসুদ্দিন হীরা

**শামসুদ্দীন হিরা** একজন বাংলাদেশী গীতিকার ও সুরকার। প্রথমদিকে হীরা সংগীতশিল্পী হিসেবে আত্মপ্রকাশ করলেও পরবর্তীতে গীতিকার হিসেবে পরিচিত হয়ে ওঠেন। 
## প্রাথমিক জীবন
শামসুদ্দিন হীরা ১৯৫৩ সালে জয়পুরহাট জেলায় জন্মগ্রহণ করেন। সংগীতানুরাগী বাবার তত্বাবধানে জয়পুরহাটের বাড়িতে তার সংগীত চর্চা শুরু হয়। হীরা জেলা পর্যায়ের বিভিন্ন অনুষ্ঠানে গান গেয়ে নানা পুরস্কার অর্জন করেন। তার স্ত্রীর নাম সামিনা বেগম। তাদের চার সন্তান। বড় ছেলে শফিউল বারী এবং শরিফুল হক।

## কর্মজীবন
হীরা ১৯৭৩ সালে নিজের লেখা গানে নিজে কণ্ঠ দেন। পরবর্তীতে ১৯৭৪ সালে তার লেখা গানে কণ্ঠ দেন একুশে পদক প্রাপ্ত নীনা হামিদ। গানগুলো অ্যালবাম আকারে প্রকাশিত হওয়ার পরে হীরা বাংলা সাংস্কৃতিক অঙ্গনে গীতিকার হিসেবে পরিচিত হয়ে ওঠেন।

## উল্লেখযোগ্য কাজ
শামসুদ্দিন হীরা বাংলাদেশের প্রতিষ্ঠিত শিল্পীদের সংগে কাজ করেছেন। তার উল্লেখযোগ্য কিছু কাজ হচ্ছেঃ
* তোর পিরিতে ঘুণ ধরাইলো - নীনা হামিদ, 
* আমি চাই না কারো মনে আঘাত দিতে - এন্ড্রু কিশোর, 
* জীবনপুরের জীবন গাঙ্গে জীবন তরী বাইয়া - খালিদ হাসান মিলু, 
* দুই দিনের এক ভিসা দিয়া - মনির খান, 
* কত সুখে আছি আমি - মনির খান, 
* দরদী সবার সবইতো আছে - মনির খান, 
* মন মন মন চায় নীল নীল জ্যোৎস্নায় - এন্ড্রু কিশোর, 
* নাই নাই নাইরে মরণ ছাড়া গতি নাই - আসিফ আকবর।

এছাড়াও তার লেখা গানে কণ্ঠ দিয়েছেন সৈয়দ আব্দুল হাদী, আশরাফ উদাস, দিল আফরোজা রেবা, রবি চৌধুরী, ডলি সায়ন্তনী, কাঙ্গালীনি সুফিয়া, বেবি নাজনীন।

## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:বাংলাদেশী গীতিকার
বিষয়শ্রেণী:বাঙালি সুরকার
তুমি কি দেখেছ কভু জীবনের পরাজয়

**

**"তুমি কি দেখেছ কভু জীবনের পরাজয়**" ১৯৬৮ সালে [[বাংলা ভাষা|বাংলা ভাষায়]] রচিত একটি চলচ্চিত্র [[সঙ্গীত|সংগীত]]। এটা ১৯৬৮ সালে তৎকালীন পূর্ব পাকিস্তানে [[নারায়ণ ঘোষ মিতা]]'র পরিচালনায় মুক্তি প্রাপ্ত বাংলা চলচ্চিত্র [[এতোটুকু আশা (চলচ্চিত্র)|এতোটুকু আশা]] ছায়াছবির জনপ্রিয় গান। এই গানের গীতিকার [[মোহাম্মদ মনিরুজ্জামান|ড. মোহাম্মদ মনিরুজ্জামান]]। [[সত্য সাহা]]'র সুর ও সঙ্গীত পরিচালনায় বাংলাদেশের প্রখ্যাত সংগীত শিল্পী [[আব্দুল জব্বার]] এই গানে কণ্ঠ দেন।  চলচ্চিত্রে এই গানের চিত্রায়ণে ঠোঁট মিলান [[আলতাফ (অভিনেতা)|আলতাফ]], গানের চিত্রায়নে [[এটিএম শামসুজ্জামান|এ টি এম শামসুজ্জামান]]<nowiki/>ও ছিলেন। তৎকালীন [[বাংলাদেশ চলচ্চিত্র উন্নয়ন কর্পোরেশন|পূর্ব পাকিস্তান চলচ্চিত্র উন্নয়ন কর্পোরেশন]]-এর রেকর্ডিং স্টুডিওতে এই গানের রেকর্ড করা হয়েছিল।

== মুক্তিলাভ ==
মূল চলচ্চিত্রে গানটি মুক্তি পাওয়ার পঞ্চাশ বছর পর, অনুপম রেকর্ডিং মিডিয়ার ব্যানারে গানটি ভিডিও আদান প্রদান সেবা প্রদানকারী প্ল্যাটফর্ম [[ইউটিউব|ইউটিউবে]] ৯ অক্টোবর, ২০১৮-তে উন্মুক্ত  করা হয়।
== গ্রহণযোগ্যতা ও অর্জন ==
চলচ্চিত্রটি মুক্তির পর এই গানটি শ্রোতাদের মাঝে জনপ্রিয়তা অর্জন করে। সম্প্রচার টেলিভিশনের যুগে প্রবেশের পর এই গান, চলচ্চিত্র সংগীত অনুষ্ঠানে প্রচার ও রিয়েলিটি শোতে পরিবেশিত হয়েছে। বিখ্যাত শিল্পী [[হেমন্ত মুখোপাধ্যায়|হেমন্ত মুখোপাধ্যায়ের]] খুব প্রিয় গান ছিল এটি। [[বিবিসি বাংলা]] ২০০৬ সালের ১৪ এপ্রিল হতে ৩ মে পর্যন্ত বাংলা গানের শ্রোতাদের নিয়ে এক জরিপ করে। সেই জরিপে এই গানটি **'সর্বকালের সর্বশ্রেষ্ঠ কুড়িটি বাংলা গানের তালিকা**য় স্থান পায়। জনপ্রিয়তার স্বীকৃতি স্বরূপ এই গানের প্রথম কলি বাংলা প্রবন্ধে ব্যবহারের  উদাহরণ রয়েছে।

## পুনর্ব্যবহার
গানটি ১৯৯৪ সালে মুক্তিপ্রাপ্ত, কাজী হায়াৎ পরিচালিত দেশপ্রেমিক চলচ্চিত্রে হুবহু ব্যবহার করা হয়েছে। এই চলচ্চিত্রে গানের চিত্রায়নে আলমগীর অভিনয় করেছেন।

## আরও দেখুন

## তথ্যসূত্র


বিষয়শ্রেণী:১৯৬৮-এর সৃষ্টিকর্ম
বিষয়শ্রেণী:বাংলা ভাষার গান
বিষয়শ্রেণী:বাংলা চলচ্চিত্রের গান
বিষয়শ্রেণী:বাংলাদেশী সঙ্গীত
অমলেন্দু গুহ

**অমলেন্দু গুহ** (৩০ জানুয়ারী ১৯২৪ - ৭ মে ২০১৫) ভারতের আসামের একজন ঐতিহাসিক, অর্থনীতিবিদ, এবং কবি ছিলেন।

অমলেন্দু গুহ ৩০ জানুয়ারী ১৯২৪ সালে মণিপুরের ইম্ফলে জন্মগ্রহণ করেন। তিনি এমএ পাস করেন প্রেসিডেন্সি কলেজ থেকে। তার শিক্ষাজীবনটি তেজপুরের দারং কলেজ থেকে শুরু করেছিলেন এবং  পুনে তারপরে দিল্লি স্কুল অফ ইকোনমিক্সে শিক্ষকতা করেছিলেন। 

## তথ্যসূত্র

বিষয়শ্রেণী:২০১৫-এ মৃত্যু
বিষয়শ্রেণী:১৯২৪-এ জন্ম
বিষয়শ্রেণী:ভারতীয় রাজনৈতিক লেখক
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:আসামের কবি
বিষয়শ্রেণী:২০শ শতাব্দীর ভারতীয় ইতিহাসবিদ
বিষয়শ্রেণী:আসামের বিজ্ঞানী
বিষয়শ্রেণী:ভারতীয় মার্ক্সবাদী ইতিহাসবিদ
বিষয়শ্রেণী:ইম্ফলের ব্যক্তি
এ.ওয়াই.বি আই সিদ্দিকী

**আবু ইয়াহিয়া বুরহান সিদ্দিকী** (১৯৪৫ – ২০২১) যিনি **এ ওয়াই বি আই সিদ্দিকী** নামে পরিচিত। একজন অবসরপ্রাপ্ত বাংলাদেশী সাবেক কূটনীতিক, সাবেক সচিব এবং পুলিশ অফিসার যিনি ১৯৯৯-২০০০ সালে বাংলাদেশ পুলিশের ১৫তম পুলিশ পরিদর্শক হিসাবে দায়িত্ব পালন করেন।

১৯৮৯-৯০ সালে নামিবিয়ায় জাতিসংঘের অধীনে শান্তিরক্ষা মিশনে বাংলাদেশের ভারপ্রাপ্ত হাইকমিশনার হিসেবে অংশ নিয়ে প্রধান লিয়াজোঁ অফিসার হিসেবে দায়িত্ব পালন করেন।

## প্রথম জীবন
এ ওয়াই বি আই সিদ্দিকী বেড়ে ওঠেন চট্টগ্রামে এবং কলেজ পড়াশোনা শেষ করে লাহোরে চলে যান।  সাবেক মন্ত্রী এলকে সিদ্দিকীর ভাই তিনি।

## কর্মজীবন
এ ওয়াই বি আই সিদ্দিকী পানি সম্পদ ও বন্যা নিয়ন্ত্রণ মন্ত্রণালয়ের ও স্থানীয় সরকার মন্ত্রণালয়ের সচিব হিসাবে দায়িত্ব পালন করেন স্থানীয় সরকার মন্ত্রণালয়ের সচিব পদে তার তৃতীয় চুক্তির মেয়াদ ৩১ ডিসেম্বর ২০০৩ সালে শেষ হয়।  তিনি ২০০৪ সালে সরকারী চাকরি থেকে অবসর গ্রহণ করেন। তারপরে একাধিক আন্তর্জাতিক পানি গবেষণা, আইনশৃঙ্খলা ও উন্নয়ন প্রকল্পের এসএমই এবং পরামর্শক হিসাবে কাজ করেন।

২০০৬ সালে তিনি জাতীয় প্রকল্প কো-অর্ডিনেটর হিসাবে দায়িত্ব পালন করেন। 

## ব্যক্তিগত জীবন
এ ওয়াই বি আই সিদ্দিকী রেহানা সিদ্দিকীর সাথে ১৯৭১ সালে বিয়ে করেন। তাদের একমাত্র ছেলে লুৎফে সিদ্দিকী বাংলাদেশের অন্তর্বর্তীকালীন সরকারের প্রধান উপদেষ্টা মুহাম্মদ ইউনূসের আন্তর্জাতিক বিষয় সংক্রান্ত বিশেষ দূত হিসেবে কাজ করেছেন। এবং এক মেয়ে হুসনা সিদ্দিকী।

## তথ্যসূত্র

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:বাংলাদেশ পুলিশ মহাপরিদর্শক
বিষয়শ্রেণী:বাংলাদেশী কূটনীতিবিদ
বিষয়শ্রেণী:১৯৪৫-এ জন্ম
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:১৯৪০-এর দশকে জন্ম
বিষয়শ্রেণী:২০২১-এ মৃত্যু
বিষয়শ্রেণী:চট্টগ্রামের_ব্যক্তি
আব্দুল কাদির (কর্মকর্তা)

লেফটেন্যান্ট কর্নেল **আব্দুল কাদির** (২ জানুয়ারী ১৯২৯ – ১৭ এপ্রিল ১৯৭১ এর পরপর?) বাংলাদেশের মুক্তিযুদ্ধের পূর্ববর্তী অশান্তি বিশৃঙ্খলার সময়ে চট্টগ্রামে কর্মরত পাকিস্তানি সেনাবাহিনীর একজন কর্মকর্তা ছিলেন। তিনি বাঙালি স্বাধীনতা আন্দোলনে জড়িত ছিলেন এবং ১৯৭১ সালের এপ্রিল মাসে পাকিস্তান সেনাবাহিনী তাকে গ্রেপ্তার করে। তাকে খুন করা হয়েছে বলে ধারণা করা হয়েছিল এবং ২০০৮ সালে তার মরদেহ একটি গণকবরে পাওয়া যায়। 

## জীবনী
আবদুল কাদির ১৯২৯ সালের ২ জানুয়ারি রংপুরে জন্মগ্রহণ করেছিলেন, তদানীন্তন পূর্ব পাকিস্তান (বর্তমানে বাংলাদেশ ) ছিল। তিনি ব্যবসায়ী আবুল হোসেন মিয়ার ছেলে। তিনি ১৯৪৯ সালে পাকিস্তান সেনাবাহিনীর কর্পস অফ ইঞ্জিনিয়ার্সে যোগদান করেন। তিনি ১৯৬২ সালে আর্মি স্কুল অফ ইঞ্জিনিয়ারিং থেকে স্নাতক ডিগ্রি অর্জন করেছিলেন এবং তিন বছর পরে আমেরিকা যুক্তরাষ্ট্রের ভার্জিনিয়ায় ইঞ্জিনিয়ার অফিসারদের কেরিয়ার কোর্স সম্পন্ন করেন। তিনি ঢাকা বিশ্ববিদ্যালয়ের পদার্থবিজ্ঞান বিভাগে স্নাতক পড়াশোনা শেষ করেছেন। ১৯৬৬ সালে তিনি লেফটেন্যান্ট কর্নেল হিসাবে পদোন্নতি পেয়েছিলেন। ১৯৭০ সালে তাকে পূর্ব পাকিস্তানের তেল ও গ্যাস উন্নয়ন কর্পোরেশনের প্রধান করা হয়। 

## মৃত্যু
কাদির বাঙালি স্বাধীনতা আন্দোলনের প্রতি সহানুভূতিশীল ছিলেন এবং বাংলাদেশ মুক্তিযুদ্ধ শুরু হওয়ার পরে, তিনি বিদ্রোহীদের বিস্ফোরক সরবরাহ করে এবং আন্দোলন সংগঠিত করার জন্য স্থানীয় গোষ্ঠীগুলিকে সহায়তা করেছিলেন।  তিনি ১৯৭১ সালের ১৭ এপ্রিল পাকিস্তান সেনাবাহিনীর চট্টগ্রামে তার বাসভবন থেকে গ্রেপ্তার হন। তারপরে তিনি সেনা হেফাজতে নিখোঁজ হন। ২০০৮ সালে তার মরদেহ চট্টগ্রামের একটি গণকবর থেকে পাওয়া গেছে।  গণকবরটির স্থানটি ছিল তার ছেলে নাদিম কাদির চিহ্নিত করেন। কাদেরের মরদেহ গণকবর থেকে বের করে এনে সম্পূর্ণ সামরিক সম্মান সহ বাংলাদেশের রাজশাহীর নাটোরের কাদিরাবাদ সেনানিবাসে সমাহিত করা হয় ।  তার আগেই তার নামে ক্যান্টনমেন্টটির নামকরণ হয়েছিল । বাংলাদেশ সরকার তার চিত্র সহ একটি স্ট্যাম্প জারি করেছিল। 

## ব্যক্তিগত জীবন
তিনি হাসনা হেনা কাদিরের সাথে বিবাহবন্ধনে আবদ্ধ হন। তিনি একাত্তরের ঘাতক দালাল নির্মুল কমিটির অন্যতম প্রতিষ্ঠাতা ছিলেন, যে সংস্থাটি মুক্তিযুদ্ধ থেকে যুদ্ধাপরাধীদের বিচারের দাবি করে আসছে।  তার ছেলে নাদিম কাদির যুক্তরাজ্যের বাংলাদেশ হাইকমিশনের প্রেস মন্ত্রী।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:১৯৭১-এ মৃত্যু
বিষয়শ্রেণী:১৯২৯-এ জন্ম
বিষয়শ্রেণী:মুক্তিবাহিনীর কর্মকর্তা
নুরুল ইসলাম (রাজনীতিবিদ)

**নুরুল ইসলাম** যিনি **নুরুল ইসলাম বিএসসি** নামে পরিচিত। (জন্ম: ৩ জানুয়ারি ১৯৪৩)  বাংলাদেশ আওয়ামী লীগের রাজনীতিবিদ যিনি প্রবাসী কল্যাণ ও বৈদেশিক কর্মসংস্থান মন্ত্রীর দায়িত্ব পালন করেছিলেন। তিনি একজন ব্যবসায়ী, সমাজসেবক ও লেখক। তিনি ২৯ ডিসেম্বর ২০০৮ সালের জাতীয় সংসদ নির্বাচনে চট্টগ্রাম-৮ আসন হতে সংসদ সদস্য হিসেবে নির্বাচিত হন।

## জন্ম ও প্রাথমিক জীবন
নুরুল ইসলাম ৩ জানুয়ারী ১৯৩৮ সালে জন্ম চট্টগ্রাম জেলার চান্দগাঁওয়ে এক সম্ভ্রান্ত ও মধ্যবিত্ত মুসলিম পরিবারে জন্মগ্রহণ করেন। তার পিতা তজুমিয়া ছিলেন একজন ধার্মিক ও দানশীল ব্যক্তি। মায়ের নাম হাজেরা খাতুন। তিনি চান্দগাঁও এনএমসি আদর্শ উচ্চ বিদ্যালয় থেকে ম্যাট্রিক পাস করেন। চট্টগ্রাম কলেজ থেকে আইএসসি এবং বিএসসি পাস করেন। সানোয়ারা গ্রুপের ব্যবস্থাপনা পরিচালক ও এনসিসি ব্যাংকের উদ্যোক্তা পরিচালক তিনি। 

## রাজনৈতিক ও কর্মজীবন
নুরুল ইসলাম বিএসসি স্কুল জীবন থেকে ছাত্রলীগের রাজনীতির সাথে জড়িয়ে পড়েন। চট্টগ্রাম আওয়ামী লীগের বিভিন্ন সময় বিভিন্ন গুরুত্বপূর্ণ দায়িত্ব পালন করে র্বতমানে চট্টগ্রাম মহানগর আওয়ামী লীগের সহ-সভাপতি হিসেবে দায়িত্ব পালন করছেন। চট্টগ্রামে তিনি ২৭ টি শিক্ষা প্রতিষ্ঠান প্রতিষ্ঠা করেছেন। 

৫২ এর মহান ভাষা আন্দোলনে তখনকার প্রাথমিক বিদ্যালয়ের ছাত্র  বিশ্ববিদ্যালয় ছাত্রদের মিছিলে সামিল হয়ে লাল দিঘির ময়দানে মিছিল করেছিলেন। ১৯৭১ সালের মুক্তিযুদ্ধে চট্টগ্রামের চান্দগাঁও এলাকায় বিশেষ ভূমিকা পালন করেন।

নবম সংসদে বাণিজ্য মন্ত্রণালয় সম্পর্কিত স্থায়ী কমিটির সদস্য ছিলেন নুরুল ইসলাম বিএসসি। তিনি ২৯ ডিসেম্বর ২০০৮ সালের জাতীয় সংসদ নির্বাচনে চট্টগ্রাম-৮ আসন হতে সংসদ সদস্য হিসেবে নির্বাচিত হন। ১৪ জুলাই ২০১৫ সাল থেকে ৬ নভেম্বর ২০১৮ সাল পর্যন্ত  প্রবাসী কল্যাণ ও বৈদেশিক কর্মসংস্থান মন্ত্রণালয়ের টেকনোক্রেট মন্ত্রী হিসেবে দায়িত্ব পালন করেন।

## প্রকাশিত গ্রন্থ
তিনি ৩২টি গ্রন্থ রচনা করেছেন। এছাড়া তিনি বিভিন্ন পত্রিকায় কলাম লিখেন। **তার গ্রন্থ সমূহের মধ্যে উল্লেখযোগ্য হচ্ছে-** 

* সংকটে আবর্তে বাংলাদেশ
* রাজনীতির এপিঠ ওপিঠ 
* চট্টগ্রামের মানুষ ও সংস্কৃতি
* আমার দেখা রাজনীতি
* আত্মঘাতী রাজনীতির ধারা
* সংস্কার মাইনাস টু মুক্ত চিন্তা
* চট্টগ্রামের বুলি ও গালি

## পুরস্কার, স্মারক ও সম্মাননা
বাংলাদেশ সমাজ নির্মাণে বিশেষ ভূমিকার জন্য তাকে ২০০২ সালে জাতিসংঘ এওয়ার্ড প্রদান করে। ২০১১ সালে শিক্ষায় অবদানের জন্য তিনি ইউনেস্কো পুরস্কার লাভ করেন। তিনি ধারা স্বর্ণপদক, রিডাস ফোরাম পদক, সূর্যসেন পদক (কোলকাতা), বারিসাস পদকসহ অনেক গুলো পদকে ভূষিত হন।

## পারিবারিক জীবন
নুরুল ইসলাম বিএসসি ১৯৬৪ সালে সানোয়ারা বেগমকে বিয়ে করেন। তিনি পাঁচ পুত্র ও তিন কন্যা সন্তানের জনক।

## আরও দেখুন

* নবম জাতীয় সংসদ সদস্যদের তালিকা
* শেখ হাসিনার তৃতীয় মন্ত্রিসভা
* চট্টগ্রাম-৮

## তথ্যসূত্র

## বহিঃসংযোগ

* নবম জাতীয় সংসদ সদস্যদের তালিকা (২০০৮)  -জাতীয় সংসদ 
* নুরুল ইসলাম বি.এসসির জীবন বৃত্তান্ত -বাংলাদেশ জাতীয় তথ্য বাতায়ন

বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:শেখ হাসিনার তৃতীয় মন্ত্রিসভার সদস্য
বিষয়শ্রেণী:চট্টগ্রাম জেলার ব্যবসায়ী
বিষয়শ্রেণী:বাংলাদেশের ব্যবসায়ী
বিষয়শ্রেণী:বাংলাদেশী পুরুষ লেখক
বিষয়শ্রেণী:বাংলাদেশী শিল্পপতি
বিষয়শ্রেণী:১৯৩৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:চট্টগ্রাম কলেজের প্রাক্তন শিক্ষার্থী
এআরওয়াই ডিজিটাল

**এআরওয়াই ডিজিটাল** () পাকিস্তানের একটি পরিশোধযোগ্য টেলিভিশন নেটওয়ার্ক চ্যানেল, যেটি মধ্য প্রাচ্য, উত্তর আমেরিকা এবং ইউরোপ। চ্যানেলটি এআরওয়াই গ্রুপ অব কোম্পানীর মালিকানাধীন দুবাই ভিত্তিক একটি হোল্ডিং সংস্থা যেটি একজন পাকিস্তানি ব্যবসায়ী হাজী আবদুল রাজ্জাক ইয়াকুব কর্তৃক প্রতিষ্ঠিত করা হয়। নেটওয়ার্কটি পাকিস্তানি প্রবাসীদের বিশেষ চ্যানেল হিসেবে সমাদৃত। চ্যানেলগুলির একটি বিস্তৃত নেটওয়ার্ক নিয়ে গঠিত হয়েছে, যার মধ্যে প্রতিটি চ্যানেলের স্বতন্ত্রতা লক্ষ্য করা যায়।

## ইতিহাস
এআরওয়াই ডিজিটাল, যেটি পূর্বে পাকিস্তানি চ্যানেল হিসাবে পরিচিত ছিল, কিন্তু ২০০০ সালের ডিসেম্বর মাসে উক্ত অঞ্চলে বসবাসরত পাকিস্তানি সম্প্রদায়ের মধ্যে অনুষ্ঠানমালা উপভোগ করার জন্য যুক্তরাজ্যে যাত্রা শুরু হয়েছিল। এটি সংযুক্ত আরব আমিরাত ভিত্তিক একটি আপলিংক সরবরাহকারী সামকোম আপলিংক টেলিপোর্ট স্টেশন হিসাবে চ্যানেলটি উপলব্ধ করা হয়।

## আরও দেখুন
* এ-প্লাস টিভি
* সেভেরা নাদিম
* আপনি আপনি লাভ স্টোরি

## তথ্যসূত্র

## বহিঃসংযোগ
* 


বিষয়শ্রেণী:পাকিস্তানি টেলিভিশন চ্যানেল
বিষয়শ্রেণী:২০০০-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:যুক্তরাজ্যের উর্দু ভাষার টেলিভিশন চ্যানেল
বিষয়শ্রেণী:যুক্তরাজ্যের টেলিভিশন চ্যানেল
বিষয়শ্রেণী:উর্দু ভাষার টেলিভিশন চ্যানেল
বাংলাদেশ অ্যারোনটিকাল সেন্টার

**বাংলাদেশ অ্যারোনটিকাল সেন্টার** (**বিএসি**) একটি বাংলাদেশ রাষ্ট্রীয় মালিকানাধীন বায়বান্তরীক্ষ (এরোস্পেস) এবং প্রতিরক্ষা সুরক্ষা এবং উন্নত প্রযুক্তি সংস্থা। ২০১১ সালে প্রতিষ্ঠিত সংস্থাটি প্রতিরক্ষা মন্ত্রণালয়ের অধীনে পরিচালিত হয়। এটির সদর দফতর ঢাকা শহরের কুর্মিটোলায়। বিএসি সশস্ত্র বাহিনীর জন্য বিমান এবং এভিওনিক্স সিস্টেম ডিজাইন করে, বিকাশ করে এবং তৈরি করে এবং স্থানীয় ভাবে রক্ষণাবেক্ষণও করে এবং বিদেশে নির্মিত সামরিক ও বেসামরিক বিমানের বিমান এমএলইউ সিস্টেমগুলিতে কাজ করে।****

## বিবরণ
মূলত এভায়োনিক্স, বিমানচালনা এবং উচ্চ প্রযুক্তির ইলেক্ট্রনিক্সগুলিতে ফোকাস করে, বিএসি সেনা ও নৌবাহিনীর যেমন রাডার, মনুষ্যবিহীন আকাশযান এবং অন্যান্য প্রতিরক্ষা ব্যবস্থার জন্য সামরিক ব্যবস্থাও তৈরি করে এবং সচল রাখে। প্রতিরক্ষা ও বিমান মন্ত্রণালয়ের সম্মতি ছাড়া কোন প্রযুক্তি বা পণ্য রফতানি করতে কঠোরভাবে নিষেধাজ্ঞ আছে। বিএসি বেশিরভাগই রাশিয়ান মিল, ইরকুট কর্পোরেশন এবং চীনের হংকদু এভিয়েশন ইন্ডাস্ট্রি গ্রুপের সাথে সহযোগি হিসেবে কাজ করে থাকে।

## পরিকল্পনা
নিজস্ব সম্পদ, প্রযুক্তি, নিজস্ব প্রকৌশলী দ্বারা বিএএফের বিমানের রক্ষণাবেক্ষণের লক্ষ্যে এই সংস্থাটি প্রতিষ্ঠা করা হয়। বিএএফের সরকারী সূত্র জানিয়েছে, ২০২১ সালের মধ্যে কেন্দ্রটি একটি জেট বিমানের প্রোটোটাইপ তৈরি করবে বলে আশা করা হচ্ছে। ২০১৯সালের হিসাবে এয়ার ফোর্স লালমনিরহাটে বিমান উৎপাদন কেন্দ্রের ভিত্তি প্রস্তর স্থাপন করা হয়।

## আরও দেখুন

* প্রতিরক্ষা মন্ত্রণালয় (বাংলাদেশ)

## তথ্যসূত্র

## বহিঃসংযোগ

বিষয়শ্রেণী:বাংলাদেশের প্রতিরক্ষা কোম্পানি
বিষয়শ্রেণী:বাংলাদেশ বিমান বাহিনী
বিষয়শ্রেণী:২০১১-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক কোম্পানি
চীন–সোভিয়েত বিভক্তি

**চীন–সোভিয়েত বিভক্তি** (১৯৬১–১৯৮৯) হয় যখন গণচীন ও সোভিয়েত ইউনিয়নের মধ্যের কূটনৈতিক ও রাজনৈতিক সম্পর্ক দুর্বল হয়ে পড়ে। গণচীনের নেতা, মাও ৎসে-তুং, সোভিয়েত ইউনিয়নের সাথে জোট ভাঙ্গার সিদ্ধান্ত নেন, যা স্নায়ুযুদ্ধ চলাকালে সৃষ্টি হয়।

সোভিয়েত নেতা জোসেফ স্ট্যালিন চীনে সমাজতন্ত্র ছড়িয়ে দিতে চেয়েছিলেন। তাই দ্বিতীয় চীন-জাপান যুদ্ধে তিনি চীনকে অস্ত্র সরবরাহ করে সাহায্য করেন। যুদ্ধে চীন জিতে যায়। হঠাৎ করে, ১৯৭৩ সালে স্ট্যালিন মারা যান। নতুন সোভিয়েত নেতা, নিকিতা খ্রুশ্চেভ, স্ট্যালিনের মতো আদর্শের ছিলেন না। তিনি স্ট্যালিনের মতো ধনতন্ত্রের বিরুদ্ধে আক্রমণাত্মক নীতি অবলম্বন করছিলেন না। মাও ৎসে-তুং এরকম কূটনীতির বিরুদ্ধে ছিলেন। তিনি নিকিতা খ্রুশ্চেভকে সাম্রাজ্যবাদীদের বিরুদ্ধে লড়াই করতে সাহায্য  চেয়েছিলেন। খ্রুশ্চেভ এর বিরুদ্ধে ছিলেন, এবং তারপর মাও সিদ্ধান্ত নেন যেহেতু খ্রুশ্চেভ সহযোগিতা করতে যাচ্ছেন না, তারা একে অপরের সাথে কাজ করবেন না। যদিও পরে, সোভিয়েত ইউনিয়ন ও চীনের মধ্যে শান্তি ছিল, কিন্তু তারা আর সহযোগী ছিল না।

## আরও দেখুন
*সমাজতন্ত্র

## তথ্যসূত্র

বিষয়শ্রেণী:১৯৬০-এর দশকে চীন
বিষয়শ্রেণী:১৯৬০-এর দশকে সোভিয়েত ইউনিয়ন
বিষয়শ্রেণী:২০শ শতাব্দীর সশস্ত্র সংঘাত
বিষয়শ্রেণী:স্নায়ুযুদ্ধ
বিষয়শ্রেণী:বিরুদ্ধ-সংশোধনবাদ
বিষয়শ্রেণী:আদর্শিক প্রতিদ্বন্দ্বিতা
বিষয়শ্রেণী:মাওবাদ
বিষয়শ্রেণী:মার্কসবাদ-লেনিনবাদ
বিষয়শ্রেণী:স্তালিনবাদ
বিষয়শ্রেণী:সোভিয়েত ইউনিয়নের রাজনীতি
বাজাপ্পল্লি শ্রী মহাদেবর মন্দির

**বাজাপ্পল্লি শ্রী মহাদেবর মন্দির** () ভারতের কেরালা রাজ্যের কোট্টায়াম জেলার চাঙ্গানাসেরির কাছে ওয়াজপ্পলিতে অবস্থিত একটি হিন্দু মন্দির। মন্দিরটি ট্রাভানকোর দেবস্বম বোর্ড দ্বারা পরিচালিত হয়। এই মন্দিরটি কোডুঙ্গালুরের প্রথম চের রাজা দ্বারা নির্মিত বলে বিশ্বাস করা হয়। জনশ্রুতি অনুসারে মহাদেব (শিব) দেবদেবীর প্রতিমা স্থাপনের কাজটি পরশুরাম নিজে করেছিলেন। এই মন্দিরটি পরশুরাম প্রতিষ্ঠিত 108 টি শিব মন্দিরের মধ্যে একটি। এটি কেরালার কয়েকটি মন্দিরের মধ্যে একটি যেখানে দুটি নলামবালাম এবং দুটি পতাকা-উত্সর্গীকৃত। গ্রামীণ ক্ষেত্রের মন্দিরটিতে সপ্তদশ শতাব্দীর কয়েকটি কাঠের খোদাই (দারু সিলপাশ) রয়েছে যা মহাকাব্য থেকে মূর্তিগুলিকে চিত্রিত করে। সাংস্কৃতিক মন্দিরের বেসের উত্তর অংশে ভট্টেজুট্টু শিলালিপিটি ইঙ্গিত দেয় যে কোল্লাম এরা 840 (1665 খ্রিষ্টাব্দ) এ মেরামতের কাজ শেষ হয়েছিল।

## মন্দির গ্যালারি

File:Vazhappally Temple.jpg|Temple nalambalam
File:മുടിയെടുപ്പ്.jpg|Mudiyetuppu Festival
File:വാഴപ്പള്ളിക്ഷേത്രം പാർവ്വതീ ശ്രീകോവിൽ.JPG|Sopanam
File:Thiru Vazhappally Mahadevan with his manhunt Chandu.jpg|Temple elephant "Mahadevan"
File:വലിയബലിക്കല്ല്.JPG|Valiya Bali Kallu
File:ശ്രീകോവിൽ-വാഴപ്പള്ളി.JPG|Sri Koyil
File:Bhima + Bros, Ma.jpg|Bhima
File:Putana Moksham.jpg|Killing Putana
File:Rama at Mithila Wooden Carvings in Vazhappally Temple.jpg|Rama at Mithila
File:Salagramam (3).jpg|Salai Grama


## তথ্যসূত্র

## বহিঃসংযোগ
* Mathew, Alex - *[http://shodhganga.inflibnet.ac.in/handle/10603/7061 Political identities in History]* (2006) Unpublished Doctoral Thesis (M. G. University)

বিষয়শ্রেণী:১০৮ শিব মন্দির
বিষয়শ্রেণী:কেরালায় শিব মন্দির
বিষয়শ্রেণী:গণেশ মন্দির
বিষয়শ্রেণী:কেরালার দেবী মন্দির
বিষয়শ্রেণী:কোট্টায়াম জেলার হিন্দু মন্দির
বিষয়শ্রেণী:বাজাপ্পল্লি
মারিয়াম্মান মন্দির, হো চি মিন সিটি

**শ্রী মারিয়াম্মান মন্দির** ভিয়েতনামের হো চি মিন সিটিতে অবস্থিত   হিন্দু দেবী মারিয়াম্মানের একটি মন্দির। ১৯শ শতাব্দীতে নগরথর নামে পরিচিত তামিলনাড়ু অঞ্চলের বণিকরা এই মন্দিরটি নির্মাণ করেছিলেন।

## বর্ণনা
থাম্ব|মন্দিরের অভ্যন্তরভাগ
মন্দিরের রাজগোপুরমের উচ্চতা ১২ মিটার। এটি বহুসংখ্যক দেবদেবীর বিগ্রহ দ্বারা সজ্জিত। বহিঃকক্ষে দেবী পার্বতী ও তার ডান ও বাঁ পাশে যথাক্রমে তার দুই পুত্র গণেশ ও মুরুগানের বিগ্রহ প্রতিষ্ঠিত। কক্ষপথের দু’ধারে লক্ষ্মী, মুরুগান ও অন্যান্য দেবদেবীদের মূর্তি দেখা যায়। মন্দিরের প্রধান বৈশিষ্ট্য হল দেবী মারিয়াম্মান ও অন্যান্য দেবতাদের বিভিন্ন মূর্তি। এগুলি মন্দিরের বহিঃপ্রাচীর ঘিরে রয়েছে। এই মূর্তিগুলির মধ্যে রয়েছে নটরাজ, শিব, ব্রহ্মা, বিষ্ণু, কালী, বীরমাশক্তি, সমুন্দি, তিরুমগল, মাগেশ্বরী, মীনাক্ষী, বলমবিগাই, অণ্ডাল, কামাক্ষীআম্মান, করুমারী-আম্মান, শিবগামী ও ক্রোড়ে মুরুগান সহ পার্বতীর মূর্তি উল্লেখযোগ্য।

## ইতিহাস
প্রথম দিকে মন্দিরটি নির্মিত হয়েছিল ভিয়েতনামের চেট্টিয়ার সম্প্রদায়ের জন্য। হো চি মিন সিটির পঞ্চাশটি তামিল পরিবারের সঙ্গে এই মন্দিরটি যুক্ত। মন্দিরের অধিকাংশ ভক্তই ভিয়েতনামি ও সিনো-ভিয়েতনামি, যাঁরা মারিআম্মানের শক্তি অনুভব করেছেন বলে বিশ্বাস করেন।

## আরো পড়ুন

* এশিয়ায় হিন্দুধর্ম
* ভিয়েতনামে হিন্দুধর্ম
* হিন্দু সাম্রাজ্য এবং রাজবংশের তালিকা

## তথ্যসূত্র

## বহিঃসংযোগ

বিষয়শ্রেণী:ভিয়েতনামের হিন্দু মন্দির
বিষয়শ্রেণী:হো চি মিন সিটির পর্যটন কেন্দ্র
বিষয়শ্রেণী:হো চি মিন সিটির হিন্দু মন্দির
বিষয়শ্রেণী:মারিয়াম্মান মন্দির
বিষয়শ্রেণী:১৯শ শতাব্দীর হিন্দু মন্দির
কাজী রকিবুদ্দিন আহমদ

**কাজী রকিবুদ্দিন আহমদ** একজন প্রাক্তন প্রধান নির্বাচন কমিশনার এবং সাবেক সচিব। 

## জন্ম ও প্রথমিক জীবন
কাজী রকিবুদ্দিন আহমদ ২ ডিসেম্বর ১৯৪৩ সালে চুয়াডাঙ্গা জেলায় জন্মগ্রহণকরেন। তিনি একজন প্রবীণ মুক্তিযোদ্ধা।

## শিক্ষা জীবন
কাজী রকিবুদ্দিন আহমদ ঢাকা বিশ্ববিদ্যালয়ে রসায়নে অধ্যয়ন করেন এবং এমএসসি পরীক্ষায় প্রথম শ্রেণিতে দ্বিতীয় স্থান অর্জন করেন। ১৯৬৬ সালে তিনি ঢাকা বিশ্ববিদ্যালয়ের রসায়ন বিভাগের প্রভাষক হিসাবে যোগদান করেন। পরের বছর তিনি পাকিস্তানের সিভিল সার্ভিস অফ পাকিস্তানের (সিএসপি) অফিসার হিসাবে যোগদান করেন।  তিনি বোস্টন বিশ্ববিদ্যালয় থেকে এমবিএ শেষ করে হার্ভার্ড বিশ্ববিদ্যালয়ে পেশাদার প্রশিক্ষণ গ্রহণ করেন। হার্ভার্ড বিশ্ববিদ্যালয় সেন্টার ফর পপুলেশন স্টাডিজের রিসার্চ ফেলো হিসাবে তিনি জনসংখ্যা ও সংস্থান বিকাশে কাজ করেছিলেন। তিনি মার্কিন যুক্তরাষ্ট্রের জর্জিটাউন বিশ্ববিদ্যালয় ইনস্টিটিউট অফ ইন্টারন্যাশনাল অ্যান্ড ফরেন ট্রেড আইন ইনস্টিটিউটের আইন কেন্দ্রে বিনিয়োগ নেগোশিয়েশন কোর্স সম্পন্ন করেন। 

## কর্মজীবন
কাজী রকিবুদ্দিন আহমদ ১৯৭১ সালে বাংলাদেশ মুক্তিযুদ্ধের সময় মুজিবনগর সরকারে ব্রাহ্মণবাড়িয়া উপ-বিভাগীয় কর্মকর্তা হিসাবে দায়িত্ব পালন করেন এবং মুজিবনগরে প্রথম বাংলাদেশ সরকারের অধীনে উপ-সচিব এবং আঞ্চলিক প্রশাসনিক কর্মকর্তা ছিলেন।  যুদ্ধের সময় তিনি ভারতের আগরতলায় আশ্রয় নেওয়া মুক্তিযোদ্ধাদের এক জোনাল সমন্বয়কারী অফিসারের দায়িত্ব পালন করেন।  বাংলাদেশ স্বাধীন হওয়ার পরে তিনি বাংলাদেশী সিভিল সার্ভিসে যোগ দেন।

কাজী রকিবুদ্দিন আহমদ কুমিল্লার জেলা প্রশাসক ও জেলা ম্যাজিস্ট্রেট, এনজিও বিষয়ক ব্যুরোর মহাপরিচালক, ট্রেডিং কর্পোরেশন অব বাংলাদেশের চেয়ারম্যান এবং বাংলাদেশ রাসায়নিক শিল্প কর্পোরেশনের চেয়ারম্যান হিসাবে দায়িত্ব পালন করেন। তিনি প্রাথমিক ও গণশিক্ষা মন্ত্রণালয়ের সচিব, তথ্য মন্ত্রণালয়ের সচিব এবং শিক্ষা মন্ত্রণালয়ের এবং বাংলাদেশ সংসদের সচিব (জাতীয় সংসদ) হিসাবে দায়িত্ব পালন করেন।  তিনি ৩৩ বছর চাকরির পরে ২০০৩ সালে সরকারী চাকরি থেকে অবসর গ্রহণ করেন। তাকে ৯ ফেব্রুয়ারি ২০১২ সালে বাংলাদেশের প্রধান নির্বাচন কমিশনার হিসেবে নিযুক্ত করা হয়। 

কাজী রকিবুদ্দিন আহমদ বাংলাদেশের ৫ জানুয়ারি ২০১৪ সালের সাধারণ নির্বাচন পরিচালনা করেন, যা প্রধান বিরোধী দল বাংলাদেশ জাতীয়তাবাদী দল বয়কট করেছিল।  তিনি ২০১৬ সালের দেশব্যাপী জেলা পরিষদ নির্বাচনের তদারকি করেছিলেন।  তার নেতৃত্বে নির্বাচন কমিশন (ইসি) বিদ্যমান কাগজের জাতীয় পরিচয় পত্র কার্ড  পরিবর্তন করে ১০ কোটি নাগরিকের মধ্যে মেশিন-রিডেবল স্মার্ট জাতীয় পরিচয় (এনআইডি) কার্ড বিতরণ শুরু করে এবং ভোটার তালিকা হালনাগাদ করে। 

প্রধান নির্বাচন কমিশনার হিসাবে তার মেয়াদ ৯ ফেব্রুয়ারি ২০১৭ সালে শেষ হয়। 

## আরও দেখুন

* এ.টি.এম. শামসুল হুদা
* কেএম নুরুল হুদা
* আবদুর রউফ

## তথ্যসূত্র

বিষয়শ্রেণী:বাংলাদেশের প্রধান নির্বাচন কমিশনার
বিষয়শ্রেণী:জীবিত ব্যক্তি
বিষয়শ্রেণী:১৯৪৩-এ জন্ম
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চুয়াডাঙ্গা জেলার ব্যক্তি
বিষয়শ্রেণী:ফৌজদারহাট ক্যাডেট কলেজের প্রাক্তন শিক্ষার্থী
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
আবিরনগর মাহমুদিয়া দাখিল মাদ্রাসা

**আবিরনগর মাহমুদিয়া দাখিল মাদ্রাসা** লক্ষ্মীপুর সদর উপজেলার আবিরনগর গ্রামে অবস্থিত। তবে মাদ্রাসাটি স্থানীয় লোকদের নিকট **[[এনায়েতপুর মাদ্রাসা]]** হিসাবে সুপরিচিত। ১৯০২ সালে প্রতিষ্ঠিত এই শিক্ষাপ্রতিষ্ঠানটি দেশের অন্যতম প্রাচীন শিক্ষাপ্রতিষ্ঠান।

## ইতিহাস
ভারত-এর দারুল উলুম দেওবন্দ মাদ্রাসা হতে ফাজিল (তৎকালীন উলা) শেষ করে এই মাদ্রাসার প্রতিষ্ঠাতা মৌলভী আব্দুর রউফ তার নিজ এলাকা একটি শিক্ষাপ্রতিষ্ঠান প্রতিষ্ঠিত করার আগ্রহ প্রকাশ করেন। বিভিন্ন বিত্তবান এবং সাধারণ মানুষের আন্তরিক প্রচেষ্টায় ১৯০২ সালে ১৫ শতক জমির উপর মাদ্রাসাটি প্রতিষ্ঠা লাভ করে। তারই প্রিয় শিক্ষক শাইখুল হিন্দ মাহমুদ হাসান এর নামে মাদ্রাসাটির নামকরণ করা হয়। তবে মাদ্রাসাটি এনায়েতপুর মাদ্রাসা হিসাবে সুপরিচিত। বর্তমানে মাদ্রাসাটিতে ১টি তিনতলা ভবন, একটি দোতলা ভবন ও একটি অফিস কক্ষ রয়েছে। এই মাদ্রাসায় বর্তমানে ৭০০ জন শিক্ষার্থী এবং ১৪ জন শিক্ষক আছেন।

## সুযোগ-সুবিধা
ছাত্রদের নামাজ পড়ার জন্য আবিরনগর মাহমুদিয়া মাদ্রাসা মসজিদ নামে একটি মসজিদ প্রতিষ্ঠা করা হয়েছে।

## তথ্যসূত্র

বিষয়শ্রেণী:লক্ষ্মীপুর জেলার শিক্ষাপ্রতিষ্ঠান
বিষয়শ্রেণী:১৯০১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯০১-এ ব্রিটিশ ভারতে প্রতিষ্ঠিত
বিষয়শ্রেণী:লক্ষ্মীপুর জেলার আলিয়া মাদ্রাসা
খন্দকার আবুল কাশেম

**খন্দকার আবুল কাশেম** (জন্ম: ৩ জানুয়ারী ১৯৪৪ - মৃত্যু: ৯ সেপ্টেম্বর ১৯৭১) পূর্ব পাকিস্তানের  (বর্তমান বাংলাদেশ) একজন বাঙালি শিক্ষক। তিনি ১৯৭১ বাংলাদেশে গণহত্যা চলাকালীন পাকিস্তান সেনাবাহিনীর আধাসামরিক রাজাকার কর্তৃক নিহত বাঙালি বুদ্ধিজীবীদের মধ্যে অন্যতম। 

## জন্ম ও প্রথমিক জীবন
৩ জানুয়ারি ১৯৪৪ সালের  ব্রিটিশ ভারতের পূর্ব বাংলার পাবনার সাঁথিয়ার চোমরপুর গ্রামে জন্ম গ্রহণ করেন। পিতার নাম খন্দকার নবাব আলী ও মাতার নাম সাহেরা খাতুন।

## শিক্ষা জীবন
খন্দকার আবুল কাশেম রাজারহাট হাইস্কুল থেকে ১৯৬০ সালে ম্যাট্রিকুলেশন পাস করেন। ১৯৬২ সালে ইন্টারমিডিয়েট পাস করেন পাবনা এডওয়ার্ড কলেজ থেকে। একই কলেজ থেকে ১৯৬৪ সালে বিএ পাস করেন। তিনি ঢাকা বিশ্ববিদ্যালয়ের অধীনে ১৯৬৬ সালে বিপিএড ডিগ্রি লাভ করেন। তিনি রাজশাহী বিশ্ববিদ্যালয় থেকে ১৯৬৯ সালে  ইতিহাসে এমএ ডিগ্রি অর্জন করেন।

## কর্মজীবন
খন্দকার আবুল কাশেম কর্মজীবন শুরু করেন কাশিনাথপুর এ এল হাইস্কুলে (পাবনা) শিক্ষক হিসেবে ১৯৬৬ সালে। তিনি ইতিহাসের প্রভাষক হিসেবে  পাবনা এডওয়ার্ড কলেজে যোগ দেন ১৯৭০ সালে। একই বছরে তিনি সামরিক প্রশিক্ষণ নেন সাভারে পাকিস্তান ক্যাডেট কোরে।

## স্বাধীনতা যুদ্ধ ও গুপ্তহত্যা
খন্দকার আবুল কাশেম মুক্তিযুদ্ধ শুরু হলে নিজ গ্রামে যুবকদেরকে সংগঠিত করেন ও মুক্তিযোদ্ধাদের রসদ ও খাদ্য সরবরাহ করেন। ৯ সেপ্টেম্বর ১৯৭১ সালে পাবনা শহর থেকে নিজ বাড়ি ফেরার সময় তাকে ধরে নিয়ে গুম করা হয়। তিনি একজন ক্রীড়া সংগঠক ও ক্রীড়াবিদ ছিলেন।

## আরও দেখুন

* ১৯৭১ বাংলাদেশে গণহত্যা
* রাজাকার
* পাকিস্তান সেনাবাহিনী

## তথ্যসূত্র

## বহিঃসংযোগ
* 

বিষয়শ্রেণী:পাবনা জেলার ব্যক্তি
বিষয়শ্রেণী:১৯৪৪-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:বাংলাদেশী শিক্ষায়তনিক
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:সরকারি এডওয়ার্ড কলেজ, পাবনার প্রাক্তন শিক্ষার্থী
বিষয়শ্রেণী:সরকারি এডওয়ার্ড কলেজ, পাবনার শিক্ষক
শালবাহান ইউনিয়ন

**শালবাহান ইউনিয়ন** বাংলাদেশের পঞ্চগড় জেলার তেতুলিয়া উপজেলার একটি ইউনিয়ন। ইউপি কার্যালয়টি মহুরীহাট নামক স্থানে অবস্থিত।

## প্রশাসনিক কাঠামো
শালবাহান ইউনিয়ন তেতুলিয়া উপজেলার আওতাধীন ৪ নং ইউনিয়ন পরিষদ। এ ইউনিয়নের প্রশাসনিক কার্যক্রম তেতুলিয়া থানার আওতাধীন। এটি জাতীয় সংসদের ১ নং নির্বাচনী এলাকা পঞ্চগড়-১ এর অংশ। এই ইউনিয়ন নিন্মলিখিত গ্রাম নিয়ে গঠিত:

* বালাবাড়ী
* বালাবাড়ী আবাসন
*বসন্তজোত     
*হাগুড়াগছ 
*লোহাকাচী বারবিশুয়া 
*শালবাহান 
*শালবাহান আশ্রয়ন কেন্দ্র 
*শালবাহান নতুনবস্তি 
*দাড়িয়াগছ 
*গোবরাগছ
*ভেল্কুগছ 
*প্রামানিকপাড়া
*ছোপাগছ
*মহিগছ
*চৌধুরীগছ
*উত্তরবোয়ালমারী
*দক্ষিণ বোয়ালমারী
* পূর্ব বোয়ালমারী
*পশ্চিম বোয়ালমারী
*মন্ডলপাড়া 
*বড় দলূয়াগছ
*নামাগছ 
* প্রামানিক পাড়া 
*পত্নীপাড়া
*প্রাণজোত
*কালান্দিগছ
*খেরকিডাঙ্গী
*টাইয়াগছ
*ফকিরপাড়া
*কুমারটোর
*ছোট দলুয়াগছ
*ময়নাগুড়ি
*জামরীগুড়ি 
*প্রামানিকপাড়া
* লোহাকাচী 
*ধারাগছ
*গোয়াবাড়ী
*মাঝিপাড়া 
*দানাগছ
*কাজিগছ 
*ডাহুক গুচ্ছগ্রাম
*নারায়নগছ 
* পেদিয়াগছ 
*খুটাগছ

## প্রাক্তন চেয়ারম্যানবৃন্দ

## জনসংখ্যা
জনসংখ্যা ২২,০০০ জন। নারী ১০,৩০০ জন, পুরুষ ১১,৭০০ জন।

## শিক্ষা
এই ইউনিয়নে শিক্ষার হার ৭০%।
### শিক্ষা প্রতিষ্ঠান
শালবাহান ইউনিয়নের উল্লেখযোগ্য শিক্ষা প্রতিষ্ঠান গুলো হলো:
*মাঝিপাড়া মহিলা ডিগ্রী কলেজ
*আলহাজ্ব তমিজ উদ্দিন কলেজ
*কালান্দীগঞ্জ ফাজিল মাদ্রাসা
*শালবাহান উচ্চ বিদ্যালয়
*শালবাহান দাখিল মাদ্রাসা
*ভিপি উচ্চ বিদ্যালয়
*কালান্দীগঞ্জ উচ্চ বিদ্যালয়
*মাঝিপাড়া উচ্চ বিদ্যালয়

এছাড়াও এ ইউনিয়নে সরকারি প্রাথমিক বিদ্যালয়, কিন্ডারগার্টেন, হাফিজিয়া মাদ্রাসা আছে।

## যোগাযোগ ব্যবস্থা
শালবাহান ইউনিয়নের যোগাযোগের প্রধান সড়ক ঢাকা-বাংলাবান্ধা এন৫ (বাংলাদেশ)  জাতীয় মহাসড়ক। ইউনিয়নের প্রায় প্রতিটি রাস্তা পাকা। ইজিবাইক ও ভ্যান প্রধান বাহন।

## আরো দেখুন
* বেরং নদী

## তথ্যসূত্র

বিষয়শ্রেণী:তেঁতুলিয়া উপজেলার ইউনিয়ন
মহিউদ্দিন আহমেদ (সেনা কর্মকর্তা)

**মহিউদ্দিন আহমেদ** ছিলেন বাংলাদেশ সেনাবাহিনীর কর্মকর্তা, যিনি শেখ মুজিবুর রহমানের হত্যার দায়ে দোষী সাব্যস্ত হয়েছেন।

## জীবন বৃত্তান্ত
শেখ মুজিবের হত্যার পরে তাকে অন্যান্য ঘাতকদের পাশাপাশি কূটনৈতিক পদ দেওয়া হয়েছিল। তিনি রিয়াদ ও ব্যাংককে বাংলাদেশ দূতাবাসে কর্মরত ছিলেন।   ১৯৯৮ সালের ৮ নভেম্বর তাকে ট্রাইব্যুনাল আদালতের মাধ্যমে মৃত্যুদন্ডের রায় দেওয়া হয়। ১ জুন ২০০৭ সালে যুক্তরাষ্ট্র তার আবাসনের আবেদন প্রত্যাখ্যান করার পরে যুক্তরাষ্ট্র থেকে বাংলাদেশে ফেরত পাঠানো হয়।

## পরিবার
সংসদ সদস্য ও শেখ ফজলুল হক মণির ছেলে ফজলে নূর তাপসের উপর বোমা হামলায় জড়িত থাকা সন্দেহে তার ছেলে মোহাম্মদ নাজমুল হাসান সোহেল ও মাহবুবুল হাসানকে গ্রেপ্তার করা হয়েছিল।

## ফাঁসি
২৮ জানুয়ারী ২০১০ সালে অপর চারজন দণ্ডপ্রাপ্ত ঘাতকের সাথে তাকে  ফাঁসি দেওয়া হয়।

## তথ্যসূত্র

বিষয়শ্রেণী:বাংলাদেশী সেনা কর্মকর্তা
বিষয়শ্রেণী:২০১০-এ মৃত্যু
বিষয়শ্রেণী:ফাঁসিতে ঝুলিয়ে মৃত্যুদণ্ড কার্যকর করা ব্যক্তি
বিষয়শ্রেণী:মৃত্যুদণ্ড কার্যকর হওয়া বাংলাদেশী ব্যক্তি
বিষয়শ্রেণী:বাংলাদেশ কর্তৃক খুনের দায়ে দোষী সাব্যস্ত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের কার্যনির্বাহী কমিটির সদস্য
বিষয়শ্রেণী:বাংলাদেশী লেফটেন্যান্ট কর্নেল
বিষয়শ্রেণী:২১শ শতাব্দীতে বাংলাদেশ কর্তৃক মৃত্যুদণ্ড
বিষয়শ্রেণী:শেখ মুজিবুর রহমানের গুপ্তঘাতক
বিষয়শ্রেণী:গুপ্তঘাতক যার মৃত্যুদণ্ড কার্যকর করা হয়েছে
বিষয়শ্রেণী:রাঙ্গাবালী উপজেলার ব্যক্তি
বিষয়শ্রেণী:পটুয়াখালী জেলার সামরিক ব্যক্তি
হামিদ শাহ

**হামিদ আলী মাজহার শাহ** (জন্ম: ২ আগস্ট ১৯৯২) একজন ডেনিশ ক্রিকেটার, যিনি জুলাই ২০১০ সালে ডেনিশ জাতীয় দলের হয়ে আত্মপ্রকাশ করেছিলেন। তিনি একজন অলরাউন্ডার ও  ডানহাতি অফ স্পিন  বোলার ।

## পেশা
ব্র্যান্ডবিতে জন্মগ্রহণকারী, জাতীয় দলের হয়ে সিনিয়র হিসাবে অভিষেকের আগে শাহ ডেনমার্কের হয়ে অনূর্ধ্ব-১৩, অনূর্ধ্ব-১৫, অনূর্ধ্ব -১৭ এবং অনূর্ধ্ব-১৯ সহ ডেনমার্ক এ দলে খেলেন।  সিনিয়র হিসাবে তার অভিষেক ২০১০ সালে জার্সিতে ইউরোপীয় ক্রিকেট চ্যাম্পিয়নশিপ প্রথম বিভাগ প্রতিযোগিতার মধ্য দিয়ে। উক্ত প্রতিযোগিতায় স্কটল্যান্ডের-এ দলের বিপক্ষে ৮১ বলে ৩৭ রান নিয়ে প্রতিযোগিতার শীর্ষ রান সংগ্রহকারী হন।  ২০১১ সালে ডেনমার্ক কর্তৃক আয়োজিত নরডিক কাপের ফাইনালে, নরওয়ের বিপক্ষে ২০ ওভারে খেলায়, শাহ দলীয় ১০৭ রানের মধ্যে ৪০ রান নিয়ে শীর্ষে থাকেন। টুর্নামেন্টের আগে ফিনল্যান্ডের বিপক্ষে খেলায় ৫৩ রান ও ১৮ রান দিয়ে ২ উইকেট নিয়ে ম্যাচ সেরা হয়ে নির্বাচিত হয়েছিলেন। নর্ডিক কাপের কিছুদিন পরেই শুরু হয় ২০১১ সালের ইউরোপীয় টি-টোয়েন্টি চ্যাম্পিয়নশিপ, উক্ত প্রতিযোগিতায় তিনি সাতটি ম্যাচেই খেলেছিলেন, ব্যাটিংয়ে খুব কম সাফল্য পেলেও,  ১২ ওভারের বোলিংয়ে সাত উইকেট নিয়েছিলেন। 

মার্চ ২০১৮ এ, মালয়েশিয়ায় আইসিসি বিশ্ব ক্রিকেট লীগ চতুর্থ বিভাগ টুর্নামেন্টের জন্য ডেনমার্কের স্কোয়াডের অধিনায়ক হিসাবে তাকে নিযুক্ত করা হয়েছিল। সেপ্টেম্বর ২০১৮ এ, তাকে আবার ডেনমার্কের স্কোয়াডের অধিনায়ক করা হয়েছে, ওমানের ২০১৮ আইসিসি বিশ্ব ক্রিকেট লীগ তৃতীয় বিভাগ টুর্নামেন্টের জন্য। টুর্নামেন্টে তিনি পাঁচ ম্যাচে ২৪১ রান নিয়ে শীর্ষস্থানীয় রান সংগ্রহকারী ছিলেন। 

২০১৯ সালের মে মাসে গার্নসিতে অনুষ্ঠিত আইসিসি টি-টোয়েন্টি বিশ্বকাপের ইউরোপ বাছাইপর্বের টুর্নামেন্টের আঞ্চলিক ফাইনালের প্রস্তুতির জন্য আয়ারল্যান্ডে লিনস্টার লাইটনিংয়ের বিপক্ষে পাঁচ ম্যাচের সিরিজের জন্য ডেনমার্কের দলে জায়গা পেয়েছিলেন তিনি। একই মাসে, আঞ্চলিক ফাইনাল টুর্নামেন্টের জন্য তাকে ডেনমার্কের স্কোয়াডের অধিনায়ক মনোনীত করা হয়েছিল। ২০১৯ সালের ১৬ জুন ডেনমার্কের হয়ে জার্সির বিপক্ষে তিনি টুয়েন্টি২০ আন্তর্জাতিক (টি২০আই)-এ অভিষেক করেছিলেন।

আগস্ট ২০১৯ সালে, তাকে মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য ডেনমার্কের স্কোয়াডের অধিনায়ক করা হয়েছিল।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:ডেনীয় ক্রিকেটার
বিষয়শ্রেণী:ডেনমার্ক জাতীয় দলের অধিনায়ক
বিষয়শ্রেণী:ডেনমার্ক টুয়েন্টি২০ আন্তর্জাতিক ক্রিকেটার
বিষয়শ্রেণী:ডেনমার্ক জাতীয় ক্রিকেট দলের অধিনায়ক
গৌরীপুর লজ

**গৌরীপুর লজ** বাংলাদেশের ময়মনসিংহ জেলার ময়মনসিংহ সদর উপজেলার ব্রহ্মপুত্র নদীর তীরে অবস্থিত এক ঐতিহাসিক জমিদার বাড়ি।

## ইতিহাস
১৮২৮ সালে ময়মনসিংহের মহারাজা শশীকান্ত সেনের শাসনামলে বর্তমান ময়মনসিংহ সদরের ব্রহ্মপুত্র নদীর তীরে জমিদার ব্রজেন্দ্র কিশোর এই দ্বিতল বিশিষ্ট্য বাড়িটি প্রতিষ্ঠা করেন। বাড়িটি কাঠ ও টিন জাতীয় পদার্থ দিয়ে তৈরি করা। কারণ ইট দিয়ে দালান করার উপর ময়মনসিংহের মহারাজা নিষেধাজ্ঞা ছিল। জমিদার ব্রজেন্দ্র কিশোর বাড়িটি তৈরি করতে চীন থেকে মিস্ত্রী এনেছিলেন। কিছুদিন আগেও এই সুন্দর কারুকার্যখচিত বাড়িটি ময়মনসিংহ জেলার সোনালী ব্যাংক এর প্রধান কার্যালয় হিসেবে ব্যবহৃত হয়েছিল।

## চিত্রশালা

Back Side of Mymensingh Rajbari.jpg
চিত্র:গৌরীপুর হাউজের অভ্যন্তরে কাঠের সিড়ি.jpg|গৌরীপুর হাউজের অভ্যন্তরে কাঠের সিড়ি
চিত্র:গৌরীপুর হাউজের দরজায় অঙ্কিত নকশা.jpg|গৌরীপুর হাউজের দরজায় অঙ্কিত নকশা


## তথ্যসূত্র

## বহিঃসংযোগ

বিষয়শ্রেণী:ময়মনসিংহ জেলার দর্শনীয় স্থান
বিষয়শ্রেণী:১৮২৮-এ প্রতিষ্ঠিত
ত্রিভুজ কেন্দ্রের বিশ্বকোষ

**ত্রিভুজ কেন্দ্রের বিশ্বকোষ** বা **Encyclopedia of Triangle Centers (ETC)** হল ত্রিভুজের কেন্দ্রের একটি অনলাইন তালিকা যেখানে ত্রিভুজ সম্পর্কিত হাজার হাজার বিন্দুর  বিবরণ রয়েছে। সাধারণভাবে এই বিন্দুগুলোকে ত্রিভুজের কেন্দ্র বলা হয়।     ইভান্সওয়াইল বিশ্ববিদ্যালয়ের অধ্যাপক ও গণিতবিদ ক্লার্ক কিম্বার্লিং ১৯৯৪ সাল থেকে এই তালিকা তৈরি করছেন। তালিকাটিতে এ পর্যন্ত ৩৪১৯৬ টি ত্রিভুজ-কেন্দ্রের বিবরণ রয়েছে।

তালিকার প্রতিটি বিন্দুকে *X*(*n*) এর মাধ্যমে শনাক্ত করা হয়েছে। যেমন— *X*(1) 
দ্বারা অন্তঃকেন্দ্র, *X*(2) 
দ্বারা ভরকেন্দ্র এবং *X*(3) 
দ্বারা পরিকেন্দ্রকে নির্দেশ করা হয়েছে। তালিকাটিতে প্রতিটি বিন্দুর বিবরণ হিসেবে এদের ত্রিরৈখিক স্থানাঙ্ক ও ব্যারিসেন্ট্রিক স্থানাঙ্ক এবং অন্যান্য নির্দিষ্ট বিন্দুর সাথে এদের সংযোগকারী রেখার সাথে সম্পর্ক অন্তর্ভুক্ত করা হয়েছে। জিওমিটারস স্কেচপ্যাড সফটওয়্যারের মাধ্যমে মূল বিন্দুগুলোর (ত্রিভুজ কেন্দ্র) নকশাচিত্র আঁকা হয়ে থাকে। এছাড়াও বিশ্বকোষটিতে বিভিন্ন জ্যামিতিক পদ ও সংজ্ঞার একটি টিপ্পনিও অন্তর্ভুক্ত হয়েছে।

তালিকায় প্রতিটি বিন্দুর জন্য একটি করে স্বতন্ত্র নাম নির্ধারণ করা আছে। যেসব বিন্দুর ক্ষেত্রে জ্যামিতিক অথবা ভৌগোলিক গুরুত্ব নির্ভর নির্দিষ্ট নাম পাওয়া যায় নি তাদের জন্য তারার নাম ব্যবহার করা হয়েছে। যেমন—  ৭৭০তম বিন্দুটির নাম *আকামার (Acamar)* রাখা হয়েছে। আকামার হল *থিটা এরিদানি* নক্ষত্রের আরেক নাম।

## বিশ্বকোষের কয়েকটি উল্লেখযোগ্য ত্রিভুজ-কেন্দ্র
নিচে বিশ্বকোষটির অন্তর্ভুক্ত প্রথম দশটি ত্রিভুজ-কেন্দ্রের তালিকা দেওয়া হল:

:

চতুর্ভুজ ও চার-বাহুর ক্ষেত্রগুলোকে এবং বহুভুজ জ্যামিতিকে উপর্যুক্ত তালিকার বহির্ভূত।  বিস্তারিত জানতে বহিঃসংযোগ দেখুন।

## আরও দেখুন
## তথ্যসূত্র
 
## বহিঃসংযোগ
*
*Encyclopedia of Triangle Centers 
*Kimberling Center
* Implementation of ETC points as Perl subroutines by Jason Cantarell
*Encyclopedia of Quadri-figures
*Encyclopedia of Polygon Geometry

বিষয়শ্রেণী:ত্রিভুজ
বিষয়শ্রেণী:ত্রিভুজ কেন্দ্র
বিষয়শ্রেণী:২০শ শতাব্দীর বিশ্বকোষ
বিষয়শ্রেণী:২১শ শতাব্দীর বিশ্বকোষ
শেখ আবদুস সালাম

**শেখ আবদুস সালাম** (জন্ম:১২ জুলাই ১৯৪০ - মৃত্যু: ১৩ মে ১৯৭১) একজন বাঙালি শিক্ষাবিদ ও শহীদ বুদ্ধিজীবী যিনি বাংলাদেশের মুক্তিযুদ্ধে শহীদ হন।

## জন্ম ও প্রথমিক জীবন
শেখ আবদুস সালাম ১২ জুলাই ১৯৪০ সালে ব্রিটিশ ভারতের পূর্ব বাংলার নড়াইলের কালিয়ার বিলবাওচ গ্রামে (বর্তমান বাংলাদেশ) জন্মগ্রহণ করেন। তার পিতার নাম শেখ আবদুল গফুর ও মাতার নাম ফুলজান নেছা।

## শিক্ষা জীবন
শেখ আবদুস সালাম কালিয়া উচ্চ বিদ্যালয় থেকে  ১৯৫৬ সালে ম্যাট্রিকুলেশন এবং নড়াইল ভিক্টোরিয়া কলেজ থেকে  ১৯৫৮ সালে ইন্টারমিডিয়েট পাস করেন। খুলনা বিএল কলেজ থেকে তিনি ১৯৬০ সালে বিএ ডিগ্রি পাস করেন। ঢাকা বিশ্ববিদ্যালয়ের ইংরেজি সাহিত্য বিভাগে তিনি ১৯৬৯ সালে এমএ ক্লাসে ভর্তি হয়ে ১৯৭১ সালে শেষ পর্বের পরীক্ষার সময় আন্দোলনের কারণে পরীক্ষা স্থগিত হলে আইন কলেজ খুলনা থেকে বিএল ও বিএড ডিগ্রি লাভ করেন ঢাকা টিচার্স ট্রেনিং কলেজ থেকে। তিনি সাহিত্য, শিক্ষা ব্যবস্থা ও ইংরেজি ভাষা বিষয়ে ডিপ্লোমা কোর্স সম্পন্ন করেন।

## কর্মজীবন
শেখ আবদুস সালাম নওয়াগ্রাম ইউনাইটেড একাডেমীতে ১৯৬০ সালে প্রধান শিক্ষক হয়ে কর্মজীবন শুরু করেন। বড়দিয়া উচ্চ বিদ্যালয় ও বেন্দা ইউনিয়ন ইনস্টিটিউশনে প্রধান শিক্ষক হিসেবেও তিনি দায়িত্ব পালন করেন। তিনি কালিয়া বহুমুখী উচ্চ বিদ্যালয়ে প্রধান শিক্ষক নিযুক্ত হন ১৯৬৭ সালে।

## রাজনৈতিক জীবন
শেখ আবদুস সালাম ছাত্র রাজনীতি দিয়েই রাজনীতিতে  জড়িত হন। ১৯৬৯ সালে ঢাকা বিশ্ববিদ্যালয়ে তিনি আইয়ুব বিরোধী আন্দোলনে অংশগ্রহণ করেন। এই অপরাধে ১৯৭০ সালে তাকে কারাগারে যেতে হয়। তিনি ছিলেন কালিয়া উপজেলা শাখা আওয়ামী লীগের সাধারণ সম্পাদক এবং কালিয়ায় প্রথম বাংলাদেশের পতাকা উত্তোলন হয় তার নেতৃত্বে। কালিয়ায় মুক্তিবাহিনী সংগ্রাম পরিষদ তার নেতৃত্বেই গঠিত হয়।

## স্বাধীনতা যুদ্ধ ও হত্যা
শেখ আবদুস সালামকে মে ১৯৭১ সালে পাকিস্তানি বাহিনী গ্রেফতার করে যশোর সেনানিবাসে নিয়ে যায় এবং ১৩ মে ১৯৭১ সালে হত্যা করে।

## আরও দেখুন

* ১৯৭১ বাংলাদেশে গণহত্যা
* রাজাকার
* পাকিস্তান সেনাবাহিনী

## তথ্যসূত্র

## বহিঃসংযোগ

* শেখ আবদুস সালাম – বাংলাপিডিয়া থেকে নেয়া

বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:বাংলাদেশী বিদ্যালয়ের শিক্ষক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৪০-এ জন্ম
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:১৯৭১-এ মৃত্যু
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:নড়াইল সরকারি ভিক্টোরিয়া কলেজের প্রাক্তন শিক্ষার্থী
বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
বিষয়শ্রেণী:খুলনার রাজনীতিবিদ
বিষয়শ্রেণী:সরকারি টিচার্স ট্রেনিং কলেজ, ঢাকার প্রাক্তন শিক্ষার্থী
বিষয়শ্রেণী:১৯৫৬-এ জন্ম
বিষয়শ্রেণী:নড়াইল জেলার ব্যক্তি
আজহারুল হক

**ডাঃ আজহারুল হক** (জন্ম: ২ মার্চ ১৯৪০ - মৃত্যু: ১৬ নভেম্বর ১৯৭১) একজন বাংলাদেশী চিকিৎসক, শহীদ বুদ্ধিজীবী। যিনি বাংলাদেশের মুক্তিযুদ্ধে শহীদ হন।

## জন্ম ও প্রথমিক জীবন
আজহারুল হকের জন্ম ২ মার্চ ১৯৪০ সালে ঢাকায়। তার পৈতৃক বাস ছিল ব্রিটিশ ভারতের পশ্চিমবঙ্গের নদীয়ার কৃষ্ণনগরের রাধানগরে। তার পিতার নাম মোঃ জহুরুল হক ও মাতার নাম ফাতেমা খাতুন। তার পিতা ছিলেন ঢাকা কেন্দ্রীয় কারাগারের জেলার। মাত্র ৩ বছর বয়সে ১৯৪৩ সালে তার পিতা মারা যান।

## শিক্ষা জীবন
আজহারুল হক তার ভাইয়ের কর্মস্থল বারবার পরিবরতনের কারণে প্রাথমিক শিক্ষা লাভ করেন সিলেট, চট্টগ্রাম, নোয়াখালী ও বরিশালে। ১৯৬৩ সালে তিনি সিলেটে মেডিক্যাল স্কুল (বর্তমানে সিলেট ওসমানী মেডিকেল কলেজ) থেকে এলএমএফ ডিগ্রি অর্জন করেন থেকে এবং ঢাকার সলিমুল্লাহ মেডিক্যাল কলেজ থেকে ১৯৬৮ সালে এম,বি,বি, এস ডিগ্রি অর্জন করেন।

## কর্মজীবন
আজহারুল হক এক বছর ইন্টার্নশীপ শেষে সহকারী সার্জন পদে ঢাকা মেডিক্যাল কলেজ হাসপাতালে ২৬ জুন ১৯৬৯ সালে কর্মজীবন শুরু করেন।
থাম্ব|এই স্মৃতিসৌধটি নটরডেম কলেজের নিকটে কালভার্টের সামনে স্থাপন করা হয় যেখানে ১ নভেম্বর ১৯৭১ সালে ডাঃ আজাহুল হক এবং হুমায়ুন কবিরকে মৃত অবস্থায় পাওয়া যায়।|বাম

## মুক্তিযুদ্ধে অবদান
আজহারুল হক বাংলাদেশের মুক্তিযুদ্ধে অবদান রাখেন। যুদ্ধ শুরু হলে তিনি হাতিরপুলে ব্যক্তিগত চেম্বারে আহত মুক্তিযোদ্ধাদের গোপনে চিকিৎসা করতেন। জুলাই ১৯৭১ সালে পুলিশ তাকে ডেকে নিয়ে শাসালেও তিনি গোপনে মুক্তিযোদ্ধাদের চিকিৎসার চালিয়ে যান। ১৫ নভেম্বর ১৯৭১ সালে নিজ বাড়ির প্রধান ফটকে তিনি ও তার সহকর্মী এবিএম হুমায়ুন কবির হাসপাতাল থেকে তাদেরকে নিতে আসা গাড়ির জন্য অপেক্ষা করছিলেন। সেখান থেকে আলবদর বাহিনী দুইজনকেই ধরে নিয়ে যায়।

## মৃতদেহ উদ্ধার
১৬ নভেম্বর ১৯৭১ সালে আজহারুল হক ও ডাঃ এবিএম হুমায়ুন কবিরের মৃতদেহ হাত-পা ও চোখ বাঁধা অবস্থায় মতিঝিলের নটরডেম কলেজের পাশে পানিতে পাওয়া যায়। তাকে আজিমপুর কবরস্থানে সমাহিত করা হয়।
থাম্ব|হক ও তাঁর স্ত্রী সৈয়দা সালমা হক - ১৫ ফেব্রুয়ারি ১৯৭১

## ব্যক্তিগত ও পারিবারিক জীবন
আজহারুল হক সাহিত্য চর্চা ও সাংস্কৃতিক কর্মকাণ্ডের প্রতি অনুরাগী ছিলেন। ভাইবোনদের ছাড়াও তিনি স্ত্রী সৈয়দা সালমা হককে রেখে গেছেন। সালমা হক তখন ছিলেন সন্তান সম্ভবা। ১৪ জানুয়ারি ১৯৭২ সালে তিনি এক পুত্র আশরাফুল হক নিশানের জন্ম দেন। আত্মত্যাগ ও মুক্তিযুদ্ধে অবদানের স্বীকৃতিস্বরূপ বাংলাদেশ ডাক বিভাগ ১৪ ডিসেম্বর ১৯৯৫ সালে শহীদ বুদ্ধিজীবী দিবসে তার নামে ডাকটিকিট প্রকাশ করে।

## আরও দেখুন

* ১৯৭১ বাংলাদেশে গণহত্যা
* রাজাকার
* পাকিস্তান সেনাবাহিনী

## তথ্যসূত্র

## বহিঃসংযোগ

* ডাঃ আজহারুল হক – বাংলাপিডিয়া থেকে নেয়া

বিষয়শ্রেণী:১৯৪০-এ জন্ম
বিষয়শ্রেণী:বাংলাদেশী চিকিৎসক
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:১৯৭১-এ মৃত্যু
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:বাংলাদেশী শল্যচিকিৎসক
বিষয়শ্রেণী:সিলেট এমএজি ওসমানী মেডিকেল কলেজের প্রাক্তন শিক্ষার্থী
বিষয়শ্রেণী:ঢাকার ব্যক্তি
সুলতানুদ্দিন আহমেদ

**সুলতানুদ্দিন আহমেদ** একজন প্রকৌশলী যিনি  মুক্তিযুদ্ধে শহীদ হয়েছিলেন।

## প্রথম জীবন
আহমেদ ১৯৩৫ সালে ব্রাহ্মণবাড়িয়া জেলা সরকারপাড়ায় জন্মগ্রহণ করেন। তিনি ১৯৫০ সালে চাঁদপুর উচ্চ বিদ্যালয় থেকে স্নাতক এবং ১৯৫৯ সালে ইঞ্জিনিয়ারিংয়ের বিএসসি নিয়ে ঢাকা আহসানউল্লাহ ইঞ্জিনিয়ারিং কলেজ থেকে স্নাতক ডিগ্রি অর্জন করেন। তিনি ওকলাহোমা স্টেট বিশ্ববিদ্যালয় থেকে কারিগরি শিক্ষায় এমএস ডিগ্রি অর্জন করেছেন।

## পেশা
আহমেদ ১৯৫৯ সালে প্রশিক্ষক হিসাবে ঢাকা পলিটেকনিক ইনস্টিটিউটে যোগদান করেন। ১৯৬৫ সালে তিনি প্রিন্সিপাল পদে পদোন্নতি পেয়ে ফরিদপুর টেকনিক্যাল ইনস্টিটিউটে স্থানান্তরিত হন। তিনি আরও পড়াশুনার জন্য যুক্তরাষ্ট্রে যান এবং ১৯৬৮ সালের মার্চ মাসে যশোর পলিটেকনিক ইনস্টিটিউটে অধ্যক্ষ হিসাবে যোগদানের জন্য ফিরে আসেন।

## মৃত্যু
১৯৭১ সালের ২৫ শে মার্চ অপারেশন সার্চলাইট এবং বাংলাদেশ মুক্তিযুদ্ধ শুরু হওয়ার সাথে সাথে পাকিস্তানের সেনাবাহিনী আক্রমণ করে তার বাড়িতে। তাকে তার বাড়িতে উপস্থিত পুরুষ আত্মীয়দের সাথে হত্যা করা হয়েছিল।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:১৯৭১-এ মৃত্যু
বিষয়শ্রেণী:১৯৩৫-এ জন্ম
বিষয়শ্রেণী:ওকলাহোমা স্টেট ইউনিভার্সিটির প্রাক্তন শিক্ষার্থী